Pasi ja Anssi

Pasi ja Anssi on suomalainen vuonna 2017 YouTube-palvelussa toimintansa aloittanut kahden musiikintuottajan, Aki Ekqvistin (Pasi) ja Joonas Naskalin (Anssi), perustama yhtye.

Ekqvist ja Naskali tutustuivat toisiinsa opiskellessaan kaupallista musiikkia ja digitaalisen musiikin käsittelyä Pirkanmaan ammattikorkeakoulussa vuonna 2004. Vaikka he työstivät jo tuolloin elektronista musiikkia yhdessä, opintojen jälkeen molemmat suuntasivat omille teilleen. Seuraavan kymmenen vuoden sisällä Ekqvist työskenteli muun muassa kiertuemanagerina ja kitarateknikkona ympäri Suomea, kun Naskali taasen tuotti musiikkia Tampereella. Kolme ja puoli minuuttia viihdettä Viitattu 8.9.2023

Vuonna 2017 ajatus duosta syntyi uudelleen kohtaamisen myötä. Ekqvist ja Naskali perustivat Saumaa Records -yhtiön kahden muun tuottajan, Mikael Forsbyn ja Jaakko Kääriäisen, kanssa. Saumaa Records – nykyajan meininkiäViitattu 8.9.2023

Pasi ja Anssin ensimmäinen kappale oli ”Kakkuu Järvellä”, joka julkaistiin vuonna 2017. Kappale on myynyt triplaplatinaa suoratoistopalvelu Spotifyssä. Samana vuonna julkaistiin niin ikään triplaplatinaa myynyt kappale "Tää On Se Maa". Vuonna 2018 julkaistiin tuplaplatinaa myynyt kappale "Mahtava peräsin ja pulleat purjeet". Samana vuonna julkaistiin myös platinaa myynyt "iPanema". Vuonna 2019 julkaistiin platinasingle "Tilttiin". Vuonna 2020 kokoonpano julkaisi Ilkka Vainion ja Levi-Äijän kanssa kappaleen nimeltään Pohjolan pidot, joka on uudelleen tehty versio Ilkka Vainion isän, Juha Vainion samannimisestä kappaleesta. Samana vuonna duo julkaisi platinarajan rikkoneen singlen "Maailman onnellisin maa". Vuonna 2022 he julkaisivat kultarajaan yltäneet singlet "Bambina (WTF)" ja "Marraskuu", joista jälkimmäinen on heidän oma versionsa Miljoonasade-yhtyeen tekemästä, samaa nimeä kantavasta, kappaleesta. Vuosi myöhemmin, vuonna 2023, Pasi ja Anssi julkaisivat singlen "Tyttöni mun", joka on ylittänyt jo platinarajan. Kappaleella vierailevat Meiju Suvas ja Jaakko Laitinen.

Lokakuussa 2023 Pasi ja Anssi saavutti 50 miljoonan kuuntelukerran merkkipaalun. Pasi ja Anssi niittävät menestystä – jo yli 50 miljoonaa striimiäViitattu 22.10.2023 Kesäkuussa 2025 rap-duon singlet ovat ylittäneet jo yli 100 miljoonan suoratoiston ja 30 miljoonan katselukerran rajan. https://www.stara.fi/2025/06/14/pasi-ja-anssi-julkaisi-uuden-kappaleen-mukana-virve-rosti-ja-mikko-kilkkinen/

 Diskografia 

 Singlet 
 ”Kakkuu Järvellä” (feat. Portion Boys) (2017)
 ”Tää On Se Maa” (2017)
 ”AaPee” (2018)
 ”Mahtava peräsin ja pulleat purjeet” (feat. Jaakko Laitinen) (2018)
 ”iPanema” (2018)
 ”Kyntömies” (feat. STIG) (2018)
 ”Kontti kunnossa” (feat. KARU) (2019)
 ”Tilttiin” (2019)
 ”Raketti-Paketti” (2019)
 ”Pohjolan pidot” (feat. Ilkka Vainio ja Levi-Äijä) (2020)
 ”Jasmin” (2020)
 ”Maailman onnellisin maa” (2020)
 ”Peter Pohjoinen” (2020)
 ”Hölkälle” (HesaÄijä & Pasi ja Anssi) (2021)
 ”Komiat pärjää aina” (2021)
 "Bambina (WTF)" (2022)
 "Lippu salkoon" (2022)
 "Marraskuu" (2022)
 "Kutsumusammatti" (2023)
 "Finlandia" (feat. HesaÄijä) (2023)
 "Tyttöni mun" (feat. Meiju Suvas ja Jaakko Laitinen) (2023)
 "Saija" (feat. Faija) (2023)
 "Sukkula Venukseen" (feat. Kikka) (2024)
 "Pikkukaupungin Kuumin Kissa" (2024)
 "MILJONÄÄRI" (2025)
 "Vituiks menee" (2025)
 ”Love is Glue” - (Pandora, Pasi ja Anssi & Sam Pope) (2025)
 ”LEGENDAARINEN” - (feat. Virve Rosti ja Mikko Kilkkinen) (2025)
 ”Tavallinen Mies” (2025)
 ”JaniThor” (2026)
 ”Ysärin lapsi” (DJ Oku Luukkainen, Konsta Hietanen & Pasi ja Anssi) (2026)

Vierailut
 ”YsäriBoi” – DJ Oku Luukkainen Feat. Portion Boys (2018)
 ”Päivit Tua Menee” – Portion Boys (2019)
 ”Kesälahti” – DJ Oku Luukkainen Feat. Portion Boys (2020)
 ”Noin vuorokauden mittainen taivas” – Faija (2020)
 ”Karjaisu Leijonan” - Lärvinen Feat. Portion Boys, Teflon Brothers, JS16, HesaÄijä & DJ Oku Luukkainen (2022)
 ”Supersankari” - DJ Oku Luukkainen Feat. Petri Nygård (2024)

 Lähteet 

 Aiheesta muualla 
 Pasi ja Anssi -yhtyeen YouTube kanava
 Pasi ja Anssi -yhtyeen Spotifyssä

Luokka:Suomalaiset huumoriyhtyeet